ŠIAULIŲ MIESTO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL ŽEMĖS SKLYPO SPRUDEIKOS G. 133C, ŠIAULIUOSE, PLANO, PRILYGINAMO DETALIOJO TERITORIJŲ PLANAVIMO DOKUMENTUI, PATVIRTINIMO

2014 m. lapkričio 27 d. Nr. A-1580

Šiauliai

Vadovaudamasis Lietuvos Respublikos teritorijų planavimo įstatymo pakeitimo įstatymo 3 straipsnio 1 dalimi, iki 2014 m. sausio 1 d. galiojusios Lietuvos Respublikos teritorijų planavimo įstatymo redakcijos 21 straipsnio 3 dalimi, iki 2014 m. sausio 1 d. galiojusios Žemės sklypo plano, prilyginamo detaliojo teritorijų planavimo dokumentui, rengimo, derinimo ir tvirtinimo miestų teritorijose tvarkos aprašo, patvirtinto Lietuvos Respublikos Vyriausybės 2010 m. liepos 21 d. nutarimu Nr. 1124 „Dėl žemės sklypo plano, prilyginamo detaliojo teritorijų planavimo dokumentui, rengimo, derinimo ir tvirtinimo miestų teritorijose tvarkos aprašo patvirtinimo“ redakcijos 39, 40 ir 41 punktais, atsižvelgdamas į UAB „GeoJusMa“ 2014 m. lapkričio 13 d. prašymą:

1. T v i r t i n u Žemės sklypo Sprudeikos g. 133C, Šiauliuose, (savininkė Vanda Dudaronkienė) planą, prilyginamą detaliojo teritorijų planavimo dokumentui (sprendinių brėžinys pridedamas), kuriuo suformuojamas žemės sklypas prie esamų pastatų:

1.1. sklypas Nr. 1 (Sprudeikos g. 133C), kurio:

1.1.1. pagrindinė žemės naudojimo paskirtis – kita; žemės naudojimo būdas – vienbučių ir dvibučių gyvenamųjų pastatų teritorijos;

1.1.2. ribos ir plotas – 2460 kv. m;

1.1.3. specialiosios žemės ir miško naudojimo sąlygos (Specialiųjų žemės ir miško naudojimo sąlygų, patvirtintų Lietuvos Respublikos Vyriausybės 1992 m. gegužės 12 d. nutarimu Nr. 343 „Dėl Specialiųjų žemės ir miško naudojimo sąlygų patvirtinimo“, skyriai) – V, VI, XX.

2. N u s t a t a u, kad vadovaujantis Lietuvos Respublikos žemės ūkio ministro ir Lietuvos Respublikos aplinkos ministro 2004 m. spalio 4 d. įsakymu Nr. 3D-452/D1-513 patvirtintų Žemės sklypų formavimo ir pertvarkymo projektų rengimo ir įgyvendinimo taisyklių 81 ir 82 punktais privaloma pagal planą parengti žemės sklypo kadastrinius matavimus ir žemės sklypą įregistruoti Nekilnojamojo turto registre;

3. Į p a r e i g o j u Informatikos skyrių šį įsakymą ir jo priedus (brėžinius, aiškinamąjį raštą ir kt.) nuolat skelbti Šiaulių miesto savivaldybės interneto svetainėje.

4. Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka.

L. e. Administracijos direktoriaus pareigas	Algimantas Beinoravičius